OpenLLM-France/wikimedia huggingface dataset:
# Raissac

Raissac (frantsesez eta ofizialki: Raissac) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 45 biztanle zituen.

## Demografia
### Biztanleria

2007an Raissac udalerrian erroldatutako biztanleak 43 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 24 etxebizitza zeuden, 17 familiaren etxebizitza nagusia ziren, 3 bigarren erresidentzia ziren eta 4 hutsik zeuden. 17 etxeak ziren eta 5 apartamentuak ziren. 17 etxebizitza nagusietatik 13 bere jabearen bizilekua ziren, 2 alokairuan okupaturik zeuden eta 2 doan lagata zeuden; 2 etxek bi gela zituzten, 3 etxek lau zituzten eta 12 etxek bost zituzten. 17 etxek euren parking plaza propioa zuten azpian. 7 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Raissac udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 4 | 45-49 | 4 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 8 | 15-19 | 0 |
| 8 | 10-14 | 4 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 25 ziren, horien artean 12 aktiboak ziren eta 13 inaktiboak ziren. 12 pertsona aktiboetatik 10 lanean zeuden (7 gizon eta 3 emakume) eta 2 langabezian zeuden (1 gizon eta 1 emakume). 13 pertsona inaktiboetatik 7 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ostalaritza eta jatetxe enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra jatetxe zen.
2000. urtean Raissac udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q786552
* Multimedia: Raissac / Q786552
# Radio 3

Radio 3 (euskaraz: «3 Irratia») Espainiako musikazko irrati kate bat da. Espainia osorako emititu ohi du eta Radio Nacional de España irrati publikoaren jabegokoa da. 1979ko uztailaren 1ean emititzen hasi zen.
Kate honek uneoro musika eta musikari buruzko elkarrizketak aireratu ohi ditu, nagusiki rock eta pop musiken inguruan oinarritzen delarik. Halere, indie, rock alternatiboa, musika elektronikoa eta hip hopa ere jorratzen ditu., bai eta mundu osoko folk musika, jazza, bluesa, flamenkoa, countrya, heavy metala eta new age musikak ere.

## Ikurrak

| 1988 - 1999 | 1999 - 2008 | 2008 - gaur egun |

## Kanpo estekak

* Radio 3 irrati katearen webgune (Gaztelaniaz)
* Datuak: Q3101582
* Multimedia: Radio 3 (Spain) / Q3101582
# Radio Clásica

Radio Clásica, Espainiako musika klasiko irrati kate publiko bat da, Radio Nacional de España irrati publiko kate multzokoa. 1965eko azaroaren 22an Segundo Programa de RNE izenez sortua izan zen. Radio 2 gisa berrizendatua izan ostean, 1994an gaur egungo izendapena jaso zuen.

## Kanpo estekak

* Webgune ofiziala (Gaztelaniaz)
* Datuak: Q3067097
# Radio Corporation of America

Radio Corporation of America (RCA) estatubatuar industria-elektronika izan zen, 1919 eta 1986 artean iraun zuena.
Antzinako Radio Corporation of America gaur egun bertatik irtendako bi konpainiak erabiltzen duten marka erregistratu bat da.
* Thomson SA, telebista, DVD irakurleak, bideozinta grabagailuak, satelite bidezko telebistaren deskodetzaileak, soinu ekipoak, telefonoak eta hauekin lotutako gehigarriak egiten dituen produktu elektronikoak eta
* Sony Music Entertainment, bere jabeetako bat zen BMGk jaso zituen RCA Victor eta RCA Records markak dituena.
Bi konpainiek eskubideak erosi zizkioten General Electric multinazionalari, RCA multzoaren gaineko kontrola 1986an hartu zuena eta bere interesak mantendu zituena NBC komunikazio konpainia filialean. Hasiera batean, General Electricek RCA marken gaineko kontrola mantentzen jarraitu zuen (mundu mailan HMV bezala edo Amerikako tokiren batzuetan Nipper bezala ezagututako His Master's Voice markaren gaineko eskubideak barne), baina eskubide hauek, ondoren, Thompson eta Bertelsmannengana pasa ziren.
1930eko hamarkadatik 1950eko hamarkadaraino izan zuen ospea dela eta, bere fabrikazio kalitate altuagatik, bere berrikuntza teknologikoengatik, bere estiloa eta bere izenagatik, antzinako RCA irratiak irrati bildumagileek gehien preziatzen dituzten objektuetako batzuk dira.
Enpresak RCA konektorea sortu zuen, oso ezaguna egungo etxeko ikus-entzunezko sistemetan.

## Kanpo estekak

* Datuak: Q218038
* Multimedia: RCA / Q218038
# Radio

Radioa elementu kimiko bat da, Ra ikurra eta 88 zenbaki atomikoa dituena. Bere jatorrizko kolorea zuri ia purua da, baina oso azkar oxidatzen da airearekin kontaktuan eta kolore beltza hartzen du. Metal lurralkalinoa da, uranio-meetan aztarna-elementu gisa ageri dena. Oso erradioaktiboa da. Bere isotoporik egonkorrenak, $^{226}$Ra, 1.602 urteko erdibizitza dauka eta radon gasa bihurtzen da.

## Ezaugarri nagusiak

Metal lurralkalinorik astunena izanik, barioaren antzeko ezaugarri kimikoak dauzka. Uraninitan eta beste zenbait uranio-mineraletan agertu ohi da. Radioarekin eginiko prestakinek bi ezaugarri nabarmen dituzte: alde batetik, bere ingurunea baino tenperatura altuagoa edukitzen dute, eta bestetik, hiru motako erradiazioa ekoizten dute, alfa-partikulak, beta-partikulak eta gamma-izpiak. Neutroiak ere ekoizten ditu berilioarekin nahasten denean.
Radioa lumineszentea da (kolore urdin geldoa ekoizten du), bortizki erreakzionatzen du urarekin eta olioarekin kontaktuan eta barioa baino pixka bat hegazkorragoa da.

## Erreferentziak

* ↑ Euskaltzaindia: Hiztegi Batua.

## Kanpo estekak

* Datuak: Q1128
* Multimedia: Radium / Q1128
# Radio 5

Radio 5, Espainiako musika klasiko irratiformula kate publiko bat da, Radio Nacional de España irrati publiko kate multzokoa. 1989eko urtarrilaren 1ean sortua izan zen, Frantziako France Info eta Erresuma Batuko BBC Radio 5 Live irrati kateak oinarritzat hartuz.
Hainbat gai ezberdin jorratzen dituzten irratsaioez osatua dago: albistegiak, zientzia, osasuna, ekonomia, historia eta eguneroko albisteetaz mintzatzen diren solasaldiak.

## Kanpo estekak

* Webgune ofiziala (Gaztelaniaz)
* Datuak: Q11701762
# Radio BIP

Radio BIP (Franche-Comté-ko frantsesez : Bisontine, Indépendante et Populaire ; euskara-ko : Bisontine, independente eta herrikoia) Frantziako tokiko eta elkarteko FM irrati kate bat da Besançon eta Borgoina-Franche-Comté aktiboa.
Hasiera batean 1977tik 1978ra irrati pirata gisa jardun ondoren, 1981ean sortu zen "irrati libre" gisa. Sortzailea eta lehen presidentea Jean-Jacques Boy, aktibista altermundialista da.
Komunikabide txiki hau mugimendu soziala inguruko oihartzunagatik da ezaguna batez ere 2015etik rekin Jaka Horien mugimendua, baita eskuin muturreko taldeen inguruko ikerketak ere.

## Erreferentziak

* 1 2 3 4 Clément Jeannin, France 3 : « Feuilleton : la Saga Radio BIP ».
* ↑ Dominique Auzias eta Jean-Paul Labourdette, « Petit Futé édition Bourgogne 2018/2019 », Le Petit Futé, 2018, ISBN 979-10-331-9184-1.
* ↑ Schoop.fr, « radio 25/radio BIP historia ».
* Datuak: Q3416558
# Radio City Music Hall

Radio City Music Hall da New York hirian kokaturiko ikuskizun-areto erraldoi bat, Art Déco estilokoa. Rockefeller Center-en dago, eta Edward Durell Stone arkitektoaren nahiz Donald Deskey barnealde-diseinatzailearen obra da.
5.933 eserleku dauzka, eta kopuru horrekin, munduko zinema-aretorik handiena izan zen, publikoari ireki zenean, 1932ko abenduaren 27an. 1979z geroztik, areto honetan ez da zinema-emanaldi erregularrik izaten. Gehienbat, kontzertuak eta ikuskizunak eskaintzen dira gaur egun. Bereziki aipagarria da eguberrietan taularatzen den Radio City Christmas Spectacular ikuskizun itzela, zeinean parte hartzen baitute The Rockettes gisa ezaguturiko emakume dantzariek.
Aretoa eraiki zen garaian, haren barrualdearen dekorazioaren Art Déco estiloak haustura ekarri zuen ordura arte zinema-aretoetan ohikoa zen rokoko estiloaren apaindura astunekin.
Eszenatokiak 20 metroko sakonera eta 44 metroko zabalera ditu, eta sartzen ari den eguzki baten antza dauka.

## Kanpo estekak

* Datuak: Q753437
* Multimedia: Radio City Music Hall / Q753437
# Psikrofilo

Psikrofiloak (grezieratik: ψυχρος, psikros, "hotz" + φιλíα, filia, "zale") tenperatura hotzetan bizi daitezkeen izaki bizidunak dira. Haien tenperatura optimoa 15º C baino txikiagoa da, tenperatura maximoa 20º C-koa eta 0º C-tan bizi daitezke.
Bizidun hauek habitat hotzetan daude: ozeanoetako uretan (ozeano gehienetan batez besteko tenperatura 5º C-koa da; itsas hondoetan tenperatura hori bajuagoa izanik), elurretan eta toki hotzetako lurzoruetan, glaziarretan, gizakiak sortutako ingurugiro hotzetan (hozkailuetan, ganbera hotzetan...), etab.
Psikrofilo gehienak bakterioak dira, baina hauetaz gain onddoak, algak eta beste eukarioto batzuk ere (arrainak, esaterako) tenperatura hotzetan bizi daitezke.
Bakterioen artean Pseudomonas, Vibrio, Flavobacterium, Clostridium, Arthrobacter eta Listeria dira psikrofilo aipagarrienak. Genero hauetako espezie guztiak ez dira psikrofiloak, ordezkari batzuk baizik.
Onddoen artean Penicillium eta Mucor aipa daitezke.
Oso ezaguna da Chlamydomonas nivalis psikrofiloa, "elurretako alga" deritzona. Alga honek kolore gorria ematen dio elurrari, efektu ikusgarria sortuz hazten den elurretan.
Bizidun psikrofiloek moldaera batzuk garatu dituzte ingurugiro hotzetan bizitzeko: haien zelula mintzek, esaterako, lipido bereziak dituzte. Psikrofiloen entzimek ere oso ongi funtzionatzen dute hotzean.

## Psikrofilo motak

Bi psikrofilo mota daude:
* Psikrofilo hertsiak: haien tenperatura maximoa 20º C-koa da; hortik gora ezin dira bizi.
Talde honetan Polaromonas vacuolata izeneko bakterioa dago, Antartikako uretan bizi dena, munduko bizidun psikrofiloena (bere tenperatura optimoa 4º C-koa baita).
* Psikrofilo fakultatiboak: hotzean bizi daitezke, baina haien tenperatura optimoa 20-30º C-tan kokatzen da.
Talde honetan daude janariak hondatzen dituzten mikroorganismo asko.

## Kanpo estekak

* Datuak: Q913343
# Psilocorsis

Psilocorsis Oecophoridae familiako tximeleta genero bat da. Bere espezie tipoa Psilocorsis quercicella da.

## Espezieak

| Espeziea | Egoera |
| Psilocorsis amydra | daturik gabe |
| Psilocorsis arguta | daturik gabe |
| Psilocorsis argyropasta | daturik gabe |
| Psilocorsis carpocapsella | daturik gabe |
| Psilocorsis cirrhoptera | daturik gabe |
| Psilocorsis cryptolechiella | daturik gabe |
| Psilocorsis exagitata | daturik gabe |
| Psilocorsis fatula | daturik gabe |
| Psilocorsis indalma | daturik gabe |
| Psilocorsis melanophthalma | daturik gabe |
| Psilocorsis minerva | daturik gabe |
| Psilocorsis propriella | daturik gabe |
| Psilocorsis purpurascens | daturik gabe |
| Psilocorsis quercicella | daturik gabe |
| Psilocorsis reflexella | daturik gabe |

## Kanpo estekak

* Datuak: Q10355302
* Multimedia: Psilocorsis / Q10355302
# Psilocybe phyllogena

Psilocybe phyllogena Hymenogastraceae familiako onddo espezie bat da. Bere toxikotasuna oraindik frogatu ez bada ere, zuhur jokatu beharra dago, antzeko beste espezie batzuena frogatu da.
Sinonimoak:Psilocybe rhombispora, Psilocybe modesta, Psilocybe cearulipes, Turficola Neorhombispora, Psilocybe Subbrunneocystidiata, Deconica rhombispora, Hypholoma rhobispora, Neamatoloma rhombisporum, Agaricus phyllogenus.

## Deskribapena

Kapela: Txikia, 1,5 cm-ko diametro artekoa, hemisferikotik ganbil-lauraino. Kapelaren azala higrofanoa, okre tonuekin, ertzerantz ezkata zuriekin.
Orriak: Atxikiak, oso zabal, arre tonuekin, ertz zurbilarekin.
Hanka: 4 cm arteko garaierakoa, arrea, ezkata zuriekin.
Haragia: Urria, usain handiarekin. Espora-jalkia morexka.
Etimologia: Psilocybe hitza, grekozko bi hitzetatik dator: biluzik, esan nahi duen “psillos” hitzetik eta burua, esan nahi duen, “kūbe” hitzetik. Pileotik askatzen den azal meheari egiten dio erreferentzia. Rhombispora epitetoa esporen formagatik du.

## Jangarritasuna

Susmagarria. Toxikoa izan daiteke.

### Nahasketa arriskua

Gorotzetan hazten diren beste Psilocybe batzuekin nahas daiteke, gehienak toxikoak.

## Sasoia eta lekua

Udazkenean. Zaldien gorotzetan hazten da.

### Banaketa eremua

Kanada, Ameriketako Estatu Batuak, Costa Rica, Guyana Frantsesa, Gabon, Europa, Errusia, India, Vietnam, Laos, Kanbodia, Japonia, Hego Korea, Taiwan, Borneo, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 105 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Psilocybe phyllogena: GBIF—the Global Biodiversity Information Facility.

## Kanpo estekak

* Datuak: Q10670397
# Psikrometro

Psikrometroa airearen hezetasuna neurtzeko tresna da, higrometroa ez bezalakoa. Bi termometro berdinez osatua da. Termometro batek ontzia oihal berezi batez bildua du, eta oihalaren parte bat ur destilatuan sartua egoten da. Oihalak xurgatzen duen ura etengabe lurruntzen da, eta termometroaren tenperatura hoztu egiten du horrek; bien bitartean, beste termometroak inguruko tenperatura adierazten du. Hala, bi termometroen arteko tenperatura aldeak desberdintasun psikrometrikoa ematen du, eta, taula batzuen bidez, airearen hezetasun absolutua eta erlatiboa kalkulatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q26965
* Multimedia: Psychrometers / Q26965
# Psilocybe cyanescens

Psilocybe cyanescens Hymenogastraceae familiako onddo espezie bat da.
Sinonimoak: Stropharia coprinifacies, Hypholoma coprinifacies.

## Deskribapena

Kapela: 2 eta 4 (7,5) cm bitarteko diametrokoa, koniko-kanpai itxurakoa, titi gabea, likatsua, higrofanoa, hezetasunean arre-hur-horixka-oliba antzeko kolorekoa, lehorrean okre zurbila. Errezel zurixka.
Orriak: Arre-kanela kolorekoak edo gris-arre-gaztaina kolorekoak, ertz argiagoarekin.
Hanka: 6 eta 8 cm bitarteko garaierakoa eta 0,25 eta 0,5 cm bitarteko lodierakoa, nahiko zurruna eta zurixka, fibriloso-zetadun-zilar koloreko geruza lodi batez estalia; hirtsutua oinarrian ile trikoideen presentziagatik.
Etimologia: Psilocybe hitza, grekozko bi hitzetatik dator: biluzik, esan nahi duen “psilos” hitzetik eta burua, esan nahi duen “kübe” hitzetik. Pileotik askatzen den azal meheari egiten dio erreferentzia. Cyanescens epitetoa ere grezieratik dator, urdinxka esan nahi duen “cianos” hitzetik. Igurztean hartzen duen koloreagatik.

## Jangarritasuna

Ez da jangarria, ziurrenik perretxiko haluzinogenoa.

### Nahasketa arriskua

Igurzten denean onddo osoa urdin-berde kolorekoa bihurtzen da.

## Sasoia eta lekua

Lurrekoa eta ez fimikola, generoko beste espezieak bezala.

### Banaketa eremua

Kanada, Ameriketako Estatu Batuak, Hawaii, Europa baina Euskal Herrian ez dago horrelakorik, Australia, Zeelanda Berria, Hegoafrika.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona,, 105 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Psilocybe cyanescens: GBIF—the Global Biodiversity Information Facility.

## Kanpo estekak

* Datuak: Q882592
* Multimedia: Psilocybe cyanescens / Q882592
* Espezieak: Psilocybe cyanescens
# Psilocybe pratensis

Psilocybe pratensis Hymenogastraceae familiako onddo espezie bat da.
Sinonimoa: Deconica pratensis.

## Deskribapena

Kapela: Higrofanoa, likatsu samarra, 0,5 eta 2 cm bitarteko diametrokoa, esferaerdi formatik ganbil-laura pasatzen da. Arre-iluna hezea dagoenean eta okre antzeko kolorekoa lehortzean. Azal bereizgarria du. Errezelaren arrastoak izaten ditu ertzean eta ildaskatu samarra zopatuta dagoenean.
Orriak: Gaztetan oso itsatsiak, Agrocybe-en kolorea gogorarazten dute, gero, tonu purpurak izaten ditu esporak heltzean.
Hanka: 1,5 eta 2 cm bitarteko garaierakoa, zilindrikoa, kapelaren kolorea baino argiagoa izaten du, errezelaren hondarrekin.
Haragia: Zurbila, usain eta zapore leunak ditu.
Etimologia: Psilocybe hitza, bi hitz grekotik dator: biluzik, esan nahi duen "psilos" hitzetik eta burua, esan nahi duen "kūbe" hitzetik. Pileotik askatzen den azal meheari egiten dio erreferentzia. Pratensis epitetoa latinetik dator, belardietatik, esan nahi duen "pratensis" hitzetik. Bere habitatarengatik.

## Jangarritasuna

Ez da jangarria.

## Sasoia eta lekua

Udazkenean. Espezie hau ez da oso ohikoa, eta lurzoru karetsuetan taldeak osatuz aurki daiteke.

### Banaketa eremua.

Mendebaldeko Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 407 or. ISBN 84-404-0530-8..

## Kanpo estekak

* Datuak: Q10644845
# Presseck

Presseck Alemaniako udalerria da. Bavariako estatuan dago, [[Kulmbach (barrutia)|Kulmbach]] barrutian. 2014an 1.833 biztanle zituen 54,83 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503536
* Multimedia: Presseck / Q503536
# Pressig

Pressig Alemaniako udalerria da. Bavariako estatuan dago, [[Kronach (barrutia)|Kronach]] barrutian. 2014an 3.973 biztanle zituen 53,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504103
* Multimedia: Pressig / Q504103
# Pressath

Pressath Alemaniako hiri-udalerri bat da, Bavaria estatuan. Azken zentsuaren arabera 4.289 biztanle zituen, 45,92 kilometro koadroko azaleran.

## Kanpo estekak

* Datuak: Q502947
* Multimedia: Pressath / Q502947
# Pressana

Pressana Italiako udalerri bat da. Veronako probintzian kokatuta dago, Veneto eskualdean. 2.474 biztanle ditu, 17,39 kilometro koadroko azaleran banatuta.

## Mugakideak

Pressanak honako udalerri hauekin egiten du muga:
Cologna Veneta Minerbe Veronella Roveredo di Guà Montagnana

## Kanpo estekak

* Datuak: Q47639
* Multimedia: Pressana / Q47639
# Pressiat

Pressiat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q740298
* Multimedia: Pressiat / Q740298
# Boyertown (Pennsylvania)

Boyertown Pennsylvaniako borough bat da. Berks konderrian kokatua dago. 2010ean 4.055 biztanle zituen, 2,02 kilometro koadrotan banatuta.

## Ikus, gainera

* Berks konderria

## Kanpo estekak

* Datuak: Q1132054
* Multimedia: Boyertown, Pennsylvania / Q1132054
# Boyer udalerria, Crawford konderria (Iowa)

Boyer udalerria Ameriketako Estatu Batuetako Iowa estatuko udalerri bat da, Crawford konderrian. Azken zentsuaren arabera 180 biztanle zituen, 35.76 milia karratu (92.6 km$^2$) eremuan.

## Ekonomia

2020ko zentsuaren arabera, Boyer udalerriak 84 etxebizitza zeuden. Per capita diru-sarrerak 37.230 estatubatuar dolar ziren.

## Kanpo estekak

* Datuak: Q1892022
# Boyer Valley udalerria, Sac konderria (Iowa)

Boyer Valley udalerria Ameriketako Estatu Batuetako Iowa estatuko udalerri bat da, Sac konderrian. Azken zentsuaren arabera 760 biztanle zituen.

## Ekonomia

2020ko zentsuaren arabera, Boyer Valley udalerriak 429 etxebizitza zeuden. Per capita diru-sarrerak 32.179 estatubatuar dolar ziren.

## Kanpo estekak

* Datuak: Q9036792
# Boyer udalerria, Harrison konderria (Iowa)

Boyer udalerria Ameriketako Estatu Batuetako Iowa estatuko udalerri bat da, Harrison konderrian. Azken zentsuaren arabera 1.989 biztanle zituen.

## Ekonomia

2020ko zentsuaren arabera, Boyer udalerriak 689 etxebizitza zeuden. Per capita diru-sarrerak 35.290 estatubatuar dolar ziren.

## Kanpo estekak

* Datuak: Q10740953
# Boyeral

Boyeral, Nafarroa Garaian dagoen euskal mendia da.
Euskal Herriko mendialderik zabalenetakoa izanik, Zarikieta nahiko ezezaguna da mendizaleen artean.
XX. mendean inguruko herri asko husten joan ziren, eta horrek ekarri zuen abiapuntuak urritu eta urruntzea.
Itoizko urtegiak mendebaldeko bideak erabat itxi zituen, Zarikietako parajeak are gehiago isolatuz.

## Kanpo estekak

* Boyeral, http://www.euskal-herria.org/.
# Boyerstown

Boyerstown (irlanderaz: Baile Baighe) Irlandako udalerri bat da, Meath konderrian dagoena.

## Kanpo estekak

* Datuak: Q4090360
* Multimedia: Boyerstown / Q4090360
# Boyeux-Saint-Jérôme

Boyeux-Saint-Jérôme Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q658686
* Multimedia: Boyeux-Saint-Jérôme / Q658686
# Boylston (New York)

Boylston Ameriketako Estatu Batuetako inkorporatutako herri bat da. Oswego konderrian kokatuta dago, New York estatuan. 498 biztanle ditu, 39,16 kilometro koadroko azaleran banatuta.

## Ikus, gainera

* Oswego konderrian

## Kanpo estekak

* Datuak: Q3708250
# Boynton Beach (Florida)

Boynton Beach Floridako hiri bat da. Palm Beach konderrian kokatua dago. 2010ean 71.097 biztanle zituen, 42,1 kilometro koadrotan banatuta.

## Ikus, gainera

* Palm Beach konderria

## Kanpo estekak

* Datuak: Q896048
* Multimedia: Boynton Beach, Florida / Q896048
# Boyndie

Boyndie, Eskoziako gaeleraz: Bòindidh, Eskoziako herri bat da, Aberdeenshire eremu administratiboan.

## Kanpo estekak

* Datuak: Q4952553
* Multimedia: Boyndie / Q4952553
# Boyne (Michigan)

Boyne Michigango hiri bat da. Charlevoix konderrian kokatua dago. 2010ean 3.735 biztanle zituen, 10,51 kilometro koadrotan banatuta.

## Ikus, gainera

* Charlevoix konderria

## Kanpo estekak

* Datuak: Q1957172
* Multimedia: Boyne City, Michigan / Q1957172
# Boyne Falls (Michigan)

Boyne Falls Michigango herri bat da. Charlevoix konderrian kokatua dago. 2010ean 294 biztanle zituen, 1,43 kilometro koadrotan banatuta.

## Ikus, gainera

* Charlevoix konderria

## Kanpo estekak

* Datuak: Q2332679